<classify> ALIYEKUWA Katibu wa Chama Cha Demokrasia Chadema Kata ya Pera wilayani Bagamoyo mkoani Pwani, Shawali Ndembo na wanachama wengine wanne, wamekihama chama hicho na kujiunga na Chama Cha Mapinduzi CCM.Ndembo alifikia maamuzi hayo wakati wa maadhimisho ya Miaka 42 ya chama kiwilaya, yaliyofanyika kwenye kata hiyo, ambapo alipokewa na uongozi wa wilaya chini ya Mwenyekiti wa CCM Wilaya ya Bagamoyo, Abdul Sharifu. Ndembo alisema kuwa ameamua kukihama chama hicho na kujiunga na CCM, baada ya kuona sera zake zinatekelezeka na zina nia ya kumkomboa mwananchi.Nimeamua kujiunga na CCM kwani nimeona wana nia ya dhati ya kuwaletea wananchi maendeleo tofauti na sera za vyama vya upinzani, alisema Ndembo.Mwenyekiti wa CCM wa Wilaya, Sharifu alisema kuwa kwa sasa upinzani hauna kazi tena, kwani CCM imefanya mambo makubwa ya maendeleo  <topic>: KITAIFA 